# tlTokod Nagyközség Polgármestere

2531 Tokod, Kossuth Lajos u. 53.

### Tel.: +36/33-505-110; Fax: +36/33-505-120

e-mail: [polgarmester@tokod.hu](mailto:tokod@tokod.hu)

1. napirendi pont

**E L Ő T E R J E S Z T É S**

**a Képviselő-testület 2025. március 11-ei rendkívüli ülésére**

**Tokod Nagyközség Önkormányzata Külterületi utak fejlesztése című**

**KAP-RD43-1-24 azonosító számú pályázaton való indulásról szóló**

**32/2025. (II.24.) önkormányzati határozat módosításáról**

**Tisztelt Képviselő-testület!**

Tokod Nagyközség Önkormányzatának képviselő-testülete 180/2024.(XI.25.) és a 32/2025. (II. 24.)önkormányzati határozatával döntött arról, hogy pályázni kíván a KAP-RD43-1-24 azonosító számú felhívásra, a tokodi pincevölgybe vezető külterületi út (Tokod, hrsz.: 092, 6484, 6709, 6483) kiépítésére.

A határozat további módosításának technikai oka van, mivel a tervezés során minden érintett útszakasz útcsatlakozását is szükséges megtervezni, engedélyeztetni és kivitelezni, ezek díja, a már az elfogadott kivitelezési költségekbe beépítésre kerültek, azonban a határozati javaslat nem tartalmazta az összes érintett terület helyrajzi számát, ezt szükséges most pótolni.

A felhívás szerint a támogatás mértéke maximum 150.000.000,- Ft, 5% önrésszel, a jelenlegi tervezői költségbecslés alapján a kivitelezés bruttó 160 millió forint.

Kérem a Képviselő-testületet az előterjesztés megtárgyalására és a határozati javaslat elfogadására.

***Az előterjesztés nyílt ülésen tárgyalandó. A határozati javaslat elfogadásához egyszerű többség szükséges.***

**Határozati javaslat**

**…./2025. (III. 11.) önkormányzati határozat**

Tokod Nagyközség Önkormányzatának képviselő-testülete úgy határozott, hogy a 32/2025. (II.24.) önkormányzati határozatot az alábbiak szerint módosítja:

Tokod Nagyközség Önkormányzatának képviselő-testülete úgy dönt, hogy pályázatot nyújt be a „Külterületi utak fejlesztése” című KAP-RD43-1-24 azonosító számú felhívásra, a tokodi Pincevölgyben található 092, 6483, 6484, 6485, 6706, 6709, 7045 hrsz- ú önkormányzati tulajdonú közutak szilárd burkolattal történő ellátására.

A Képviselő-testület felhatalmazza a Polgármestert, hogy a pályázathoz szükséges önerőre kötelezettséget vállaljon.

A fejlesztés címe: Tokod Pincevölgy külterületi út fejlesztése

A fejlesztés helyszíne: hrsz 092, 6483, 6484, 6485, 6706, 6709, 7045

Felelős: Bánhidi László polgármester

Határidő: döntést követően azonnal

Melléklet: - tulajdoni lapok

* Helyszínrajzok

Tokod, 2025. március 10.

Bánhidi László

polgármester

Az előterjesztést készítette: Gyöngyösi Anita

műszaki ügyintéző

Az előterjesztés a szakmai követelményeknek és a jogszabályi feltételeknek megfelel:

Robotka Julianna

jegyző

Törvényességi záradék: Robotka Julianna

jegyző